Ang Pamamaraan ng 
Pagsasagawa ng Wudu’ 



(Mlindi magiging tumpak ang salah nang walang wudu’. Kailangang ito ay sa pamamagitan 
ng tubig na nakalilinis: ang tubig na nananatili sa kalagayan ng pagkalikha rito gaya ng 
tubig ng dagat, tubig ng mga balon, tubig ng mga bukal, at tubig ng mga ilog. 

Puna : Nagiging marumi ang kaunting tubig kapag nadiitan ng karumihan. Ang 
maraming tubig naman, ang higit sa 210 litro, ay hindi nagiging marumi hanggang 
hindi nababago ng karumihan ang kulay nito o ang lasa nito o ang amoy nito. 


Sinisimulan ang pagsasagawa ng wudu’ sa pamamagitan ng pagsabi ng bismi 'llah. 
Kaibig-ibig ang paghuhugas sa mga kamay sa bawat pagasasagawa ng wudii’at titiyaking 
mahuhugasan ang mga ito nang tatlong ulit para sa isang gumising sa pagkatulog sa gabi. 
Puna : Kinasusuklaman ang kalabisan sa tatlong ulit sa paghuhugas ng lahat ng katawan sa wudu’. 


1 /Pagkatapos ay isinatungkuling magmumog nang isang ulit. Ang tatlong ulit ay higit na mainam. 
Puna : 1. Hindi nakasasapat sa pagmumumog ang pagpapasok ng tubig sa bibig at 
pagbubuga nito lamang, bagkus ay kailangang gumalaw-galaw ang tubig sa loob ng 
bibig. 2. Kaibig-ibig ang paggamit ng miswak sa sandali ng pagmumumog. 


/ Pagkatapos ay isinasatungkuling suminghot ng tubig at isisinga ito nang isang 
ulit. Ang tatlong ulit ay higit na mainam. 

Puna : Hindi nakasasapat sa pagsinghot ang pagpapasok lamang ng tubig si ilong, 
bagkus ay kailangang pumasok ang tubig sa pamamagitan ng paghingang paloob na 
hahatak sa tubig sa loob ng ilong at pagkatapos ay palalabasin ito sa pamamagitan ng 
. pagsingang palabas, hindi sa pamamagitan ng kamay. Ang isinasatungkulin ay isang 
\lit, ngunit ang tatlong ulit ay higit na mainam. 


/ Pagkatapos ay isinasatungkuling hugasan ang mukha nang isang ulit. Ang tatlong 
ulit ay higit na mainam. Ang hangganan ng mukhang isinasatungkuling hugasan ay 
mula sa isang tainga hanggang sa isa pang tainga sa dakong pahalang at mula sa baba 
hanggang sa mga bahaging karaniwang tinutubuan ng buhok sa dakong patindig. 

Puna : Kaiibig-ibig ang pagsuklay-suklay ng kamay sa balbas kapag ito ay malago at 
isinasatungkulin ito kapag ang balbas ay manipis. 


Pagkatapos ay huhugasan nang isang ulit ang mga kamay at mga braso mula sa 
mga dulo ng mga daliri hanggang sa mga siko. Ang tatlong ulit ay higit na mainam. 
Puna : Kaibig-ibig ang paghuhugas sa kanang kamay bago ang kaliwang kamay. 


Pagkatapos ay hahaplusin ng mga kamay ang buong ulo, ipapasok ang mga 
hintuturo sa butas ng mga tainga habang hinahaplos ng mga hinlalaki ang likod 
ng mga tainga. Ang lahat ng ito ay isang ulit lamang. 

Puna : 1 . Ang isinasatungkuling haplusin sa ulo ay mula sa hangganan ng mukha 
hanggang sa batok. 2. Hindi isinatungkuling haplusin ang lumalaylay na bahagi ng 




m 

Pagkatapos ay isinasatungkuling hugasan ang mga paa kasama ang mga 
bukung-bukong nang isang ulit. Ang tatlong ulit ay higit na mainam. 


Mga Paalaala 

1. Ang mga bahagi ng wudu’ ay apat : A. Ang pagmumog, ang pagsinghot at pagsinga ng tubig, at ang 
paghugas ng mukha. B. Ang paghugas ng mga kamay at mga braso. C. Ang paghaplos sa ulo at mga tainga. 
D. Ang paghugas sa mga paa kasama ng mga bukung-bukong. Isinasatungkulin ang pagkakasunod ng mga 
bahaging ito at ang pag-uuna sa isa sa mga ito sa iba pa ay nagpapawalang-saysay sa wudu’. 

2. Isinasatungkulin na ang paghuhugas ay tuluy-tuloy. Nawawalan ng saysay ang wudu’ sa pamamagitan ng 
pagtigil sa paghuhugas sa isa sa mga bahagi hanggang sa natuyo na ang nauna sa bahaging ito. 

3. Sunnah na sabihin matapos ang wudu’: Ashhadu an la ilaha ilia 'llah, wahdahu la sharika lah, wa ash-hadu 
anna muhammadan ‘abduhn wa rasiiluh. ( Sumasaksi ako na walang [totoong] Diyos kundi si Allah: tanging 
Siya, wala Siyang katambal; at sumasaksi rin ako na si Muhammad ay Lingkod Niya at Sugo Niya.) 




Ang Pamamaraan ng 
Pagsasagawa ng Salah 



Ang mga saligan ng salah. Nawawalan ng saysay ang salah sa hindi 
pagkakasagawa sa mga saligang ito dala ng pananadya o pagkaligta. 

Ang mga kinakailangan sa salah. Nawawalan ng saysay ang salah sa hindi 
pagkakasagawa sa mga kinakailangang ito dala ng pananadya. Magsasagawa 
naman ng sujudu Y ssah w (patirapa para sa pagkaligta) dahil sa hindi 

pagkakasagawa sa alin sa mga ito dala ng pagkakamali. 

\.ng mga sunn ah sa salah. Hindi nawawalan ng saysay ang salah sa hindi pagkakasagawa sa mga 
sunnah na ito. 

Kapag ninais mo na magsagawa ng salah, ikaw ay magsasabi ng Allahu akbar habang ikaw ay 
ganap na nakatayo. Bibigkasin nang malakas ng imam (namumuno sa salah) ang lahat ng takbi'r 
fpagsasabi ng Allahu akbar) upang marinig ito ng sinumang nasa likuran niya, at bibigkasin 
naman ito nang tahimik ng hindi imam sa salah. 

Sa pagsisimula ng takbfr, iaangat ng nagdarasal ang mga kamay niya na nakadikit ang mga daliri 
hanggang sa kapantay ng mga balikat. Ang mga ma ’mum (pinamumunuan sa salah) naman ay 
bibigkas ng takbfr matapos na malubos ng imam ang pagbigkas ng takbfr niya. 

Puna : Ang sinasasalitang bahagi ng saligan at kinakailangan sa salah ay kinakailangang bigkasin 
sa tinig na kayang maipannig ng nagsasagawa ng salah sa sarili niya, pati na sa salah na binibigkas 
nang tahimik. Ang pinakamababang malakas na pagbigkas ay ang maririnig ng iba at ang 
pinakamababang mahinang pagbigkas ay ang maririnig ng sarili. 



Hahawakan ng nagsasagwa ng salah sa pamamagitan ng kanang kamay niya ang ' 
kamay o ang pulsuhan ng kaliwa niya at ilalagay niya ang mga ito sa ilalim ng 
dibdib niya samantalang ang paningin niya naman ay nakatuon sa bahaging 
pagpapatirapaan niya. Pagkatapos ay bibigkasin niya ang istiftdh (panimulang 
panalangin sa^ salah) sa pamamagitan ng i lung mga nasaad sa sunnah gaya ng : 
•lit 'ij lilli jliy iiilill iil-uatj jLjlll liblAll subhanaka 'llahumma wa 
hihamdika wa tabaraka 'smuka wa ta‘ala jadduka wa la ildha ghayruk 
(Kaluwalhatian sa Iyo, o Allah, at papuri sa Iyo. Mapagpala ang pangalan Mo, 
kataastaasan ang kabunyian Mo at walang totoong Diyos maliban sa Iyo). 
Pagkatapos ay bibigkasin niya ang isti ‘adhah (panalangin ng pagpapakupkop kay 
Allah) : oUalill ^ 4il. sjA a‘udhu bi'lldhi mina 'shsliaytani 'rrajun 

(Nagpapakupkop ako kay Allah laban sa Demonyong isinumpa). Pagkatapos ay bibigkasin niya 
ang basmalah : 4il p**! bis mi 'llahi 'rrahmdni 'rrahvn (Sa ngalan ni Allah, ang 

Napakamaawain, ang Pmakamaawain) . 

Hindi bibigkasin nang malakas ang lahat ng naunang nabanggit. Pagkatapos ay bibigkasin ang 
alFatihah. Hindi kinakailangan sa ma’mum na bumigkas ng alFatihah sa mga rak‘ah na binibigkas 
nang malakas, bagkus kaibig-ibig para sa kanya na bigkasin nang tahimik ang alFatihah sa sandali 
ng mga pananahimik ng imam at sa mga rak’ah na hindi bumibigkas nang malakas. Pagkatapos ay 
bibigkas ng makakaya mula sa Qur’an. Lalakasan ng imam ang pagbigkas sa salah sa subh 
(madaling-araw), at sa unang dalawang rak‘ah ng salah sa, maghrib (pagkalubog ng araw), at ‘isha’ 
(gabi). Hihinaan ang pagbigkas sa sa mga rak‘ah na iba pa rito. 

Puna : Kaibig-ibig na bumigkas ng mga kabanata ng Qur’an ayon sa pagkakasunud-sunod ng mga 
kabanata at kinasusuklaman na baliktarin ang pagkakasunud-sunod. Ipinagbabawal ang pagbago sa 
pagkakasunud-s unod ng mga salita o mga talata sa iisang kabanata ng Qur’an. 

Pagkatapos ay bibigkasin niya ang takbfr habang iniaangat ang mga kamay niya at 
yuyukod siya. Ilalagay niya ang mga kamay niya sa mga tuhod niya na para bagang 
hinahawakan niya ang mga ito, habang pinaghihiwalay niya ang mga daliri niya. Iuunat 
niya ang likod niya at gagawin niya ang ulo niya na kapantay ng likod. Pagkatapos ay 
tatlong ulit beses siyang bibigkas ng: pjbib (y\ A A—, subhana rabbiya 'Vadhtm (Kaluwalhatian sa 
Panginoon ko, ang Dakila.). Sa pamamagitan ng pagyukod na ito ay naaabutan ang isang rak‘ah. 
Puna: Ang oras ng pagsambit ng takbfr at pagsabi ng 11 f jli 4it 11 samVa 'llahu liman hamidah 
(Dininig ni Allah ang sinumang nagpuri sa Kanya.) ay sa sandali ng pagsasagawa ng paglipat sa 
kasunod na posisyon, hindi bago o matapos magsagawa. Iyon ay ginagawa sa lahat ng mga takbfr ng 
salah. Kapag inantala ang takbfr nang sinasadaya ay mawawalan ng saysay ang salah. 

Pagkatapos ay iaangat niya ang ulo habang nagsasabi ng: 

»i f iL)' samVa 'llahu liman hamidah habang inaangat niya ang mga 

kamay. Kapag nakatayo na siya nang tuwid ay magsasabi siya ng: 

• Jju CUiLi \_a >\jCJLS\ VjXLa l(Lls lljj 

rabbana wa laka 'lhamd hamdan katluran tayyibam mubarakan fihi mil’a 'ssamawati wa mil’ a 
Tard, wa mil’a ma shi’ta min shay’im ba‘d, 

(Ang papuri ay ukol kay Allah, papuring marami, mabuti, nagpapala na makapupuno ng mga 
langit, makapupuno ng lupa at makapupuno ng anumang bagay na niloob Mo pagkatapos.) 

Puna : Ang sandali ng pagsasabi ng rabbana wa laka 'lhamd ay matapos malubos ang 
\^p agkakatayo mula sa pagkakayukod, hindi sa sandaling umaangat mula sa pagkakayukod. ^ 

Pagkatapos ay magpapatirapa habang nagsasabi ng takbfr. Habang nakapatirapa^X 
ilalayo niya ang mga bisig niya sa mga tagiliran niya, at ang tiyan niya sa mga 
hita niya. Ilalapag niya ang mga kamay niya kapantay ng mga balikat niya at 
nakatukod ang mga dulo ng mga paa, na nakaharap ang mga daliri ng mga kamay 
at mga paa sa qiblah. Pagkatapos ay tatlong ulit magsasabi ng: 

51A11 subliana rabbiya '1’a‘la ( Kaluwalhatian sa Panginoon ko, ang Pinakamataas). 

Puna : Kinakailangang ang pagkakapatirapa ay batay sa pagdiit ng pitong bahagi ng katawan: ang 
mga dulo ng dalawang paa, ang dalawang tuhod, ang dalawang palad, at ang noo kasama ng ilong. 
Nawawalan ng saysay ang salah sa pamamagitan ng sadyaang pagpapatirapa nang hindi nakadiit 
ang ilan sa pitong bahagi na ito, maliban kung may katanggap-tanggap na dahilan. 




Pagkatapos ay iaangat niya ang ulo niya [samantalang nakaupo] habang 
nagsasabi ng takbir. Ang pag-upo sa pagitan ng dalawang patirapa ay 
may dalawang anyo: 

1. ang upong iftirash : ihihiga ang kaliwang paa [na nakaturo ang dulo sa gawing 
kanan] at uupo sa ibabaw nito habang nakatukod ang kanang paa samantalang 
nakabaluktot ang mga daliri na nakaturo sa qiblah. 

2. ang upong nakatukod ang mga paa habang ang mga daliri ng paa ay nakaturo 
^ sa qiblah, samantalang nakaupo sa mga bukung-bukong. 

[Habang nakaupo,] tatlong ulit siyang magsasabi ng rabbi 'ghfir U ( Panginoon ko, patawarin 

Mo ako ) at maaari siyang magdagdag ng ^ Jiihj Jilcj wa 

'rhamni wa jburni wa 'rfa‘m wa 'rzuqrri wa 'nsyirni wa 'hdini wa ‘afini wa n fu ‘anni ( Kaawaan 
Mo ako, patnubayan Mo ako, tustusan Mo ako, pariwasain Mo ako at palusugin Mo ako, iangat 
Mo ako, tustusan Mo ako, iadya Mo ako, patnubayan Mo ako, palusigin Mo ako, at paumanhinan 
Mo ako.). Pagkatapos ay magpapatirapa muli gaya ng una. Pagkatapos ay iaangat niya ang ulo 
niya habang nagsasabi ng takbir at babangon na nakatayo sa mga talampakan ng mga paa at 
isasagawa niya ang ikalawang rak‘ah gaya ng una. 

Puna : Ang pagbigkas ng Surah alFatihah ay kapag nakatayo na. Kaya kapag sinimulan ang 
pagbigkas nito bago malubos ang pagtayo, kailangang ulitin ito matapos na malubos ang pagtayo 


dahil kung hindi ay mawawalan ng saysay ang salah. 



Kapag natapos na sa dalawang rak‘ah ay uupo ng upong iftirash para sa unang 
tashahhud. Ipapatong ang kaliwang kamay sa kaliwang hita at ang kanang kamay 
sa kanang hita. Ikukuyom ang hinliliit at ang palasingsingan, iipitin ng hinlalaki 
ang hinlalato, at ipantuturo ang hintuturo. Bibigkasin ang Unang Tashahhud: 

iLC- jpj <Ui' iOlLD'j 4*Ui Ol^d' 

.SijLjj ills- LuSt o' ‘*di' Mi a11 M O' ‘ 61 i-U^!' attahiyatu lilldhi wa 'ssalawatu 

wa 'ttayyibat, assalamu ‘alayka ayyuha 'nnabiyu wa rahmatu 'llahi wa 
barakatuh, assalamu ‘alaynd wa ‘ala ‘ibadi 'llahi 'ssdlihin, ashhadu an la ilaha 
ilia 'lldh, wa ashhadu anna muhammadan ‘abduhu wa rasuluh. 

(Ang mga pagbati ay ukol kay Allah, at ang mga dasal at mga mabuting gawa. Ang kapayapaan 
ay sumaiyo, o Propeta, at ang awa ni Allah at ang biyaya Niya. Ang kapayapaan nawa ay sa 
kanya at sa mga matuwid na lingkod ni Allah. Sumasaksi ako na walang [totoong] Diyos kundi 
si Allah, nag-iisa Siya, wala Siyang katambal; at sumasaksi rin ako na si Muhammad ay 
Lingkod Niya at Sugo Niya.) 

Pagkatapos ay tatayo, kung ang salah ay tatluhan o apatang rak‘ah, habang nagsasabi ng takbir at 
inaangat ang mga kamay. Isasagawa ang nalalabing rak'ah nang gayon din ngunit alFatihah na 
lamang ang bibigkasin at hindi ito bibigkasin nang malakas. 


Pagkatapos ay uupo para sa Huling Tashahhud, kung ang salah ay tatluhan o\ 
apatang rak‘ah, ng upong tawarruk. Ito ay may tatlong anyo na pawang tumpak : 

1. Ihihiga ang kaliwang paa at ilalabas ito sa dakong kanan niya sa ilalim ng 
lulod niya habang nakatukod ang kanang paa niya at ang pigi niya niya ay 
nakaupo sa lapag, 2. Ihihiga ang kaliwang paa at ilalabas ito sa dakong kanan 
niya sa ilalim ng lulod niya habang nakahiga ang kanang paa niya at ang pigi 
niya ay nakaupo sa lapag, 3. Ihihiga ang kaliwang paa at ilalabas ito sa dakong 
kanan niya sa pagitan ng lulod at hita niya at ang pigi niya ay nakaupo sa lapag. 
Hindi uupo ng upong tawarruk kung hindi sa huling pag-upo ng salah na may 
dalawang tashahhud. Pagkatapos ay sasabihin ang Unang Tashahhud. Pagkatapos 
ay bigkasin ang Salawat: 

Jjp djc tjl jAj jp OOLo LS" jl jpj ijjLi- jp 

• Ajp Oh) j — 4 d ' jp^ J i A'So'j LS* 4-0^- d 1 jpj 4-0^- 

Alldhumma salli ‘ala muhammadin wa ‘ala ali Muhammad, kama sallayta ‘ala ibrahima wa ‘ala 
ali ibrahim, innaka hamidum majid. Alldhumma bdrik ‘ala muhammadin wa ‘ala ali muhammad, 
kama bdrakta ‘ala ibrahim, wa ‘ala ali ibrahim, innaka hamidum majid. 

( O Allah, basbasan Mo si Muhammad at ang mag-anak ni Muhammad gaya ng pagbasbas Mo kay 
Ibrahim at sa mag-anak ni Ibrahim; tunay na Ikaw ay Kapuri-puri, Maluwalhati. O Allah, 
pagpalain Mo si Muhammad at ang mag-anak ni Muhammad gaya ng pagpala Mo kay Ibrahim at 
sa mag-anak ni Ibrahim; tunay na Ikaw ay Kapuri-puri, Maluwalhati.) 

Kaibig-ibig na manalangin pagkatapos niyon ng ilang panalanging nasaad sa Hadlth, gaya ng: 

• JU-a" '■iUOJ'j UAH' kilij j. 1)' jl!J' i_j 'It 4llb sjL\ A‘iidhu billdhi min ‘cidhabi 'nndr, wa 

‘adlidbi 'Iqabri, wa fitnati 'bnaliyd wa 'Imamati, wafitnati 'Imasihi 'ddajjal. 

(Nagpapakupkop ako kay Allah laban sa pagdurusa sa Apoy, sa pagdurusa sa libingan, sa tukso ng buhay at 
kamatayan, at sa tukso ng Bulaang Kristo.) . 




I Pagkatapos ay babati sa unang pagkakataon sa dakong kanan niya, na nagsasabi: 

00 kj~jj l4=li£- iULO Assalamu ‘alaykum wa rahmatu 'Uah (Ang kapayapaan ay 
sumainyo at ang awa ni Allah), at babati rin sa ikalawang pagkatataon sa dakong 
kaliwa naman niya. 

Kapag nakabati na ay bibigkas siya ng du‘a’ na nasaad sa Hadlth habang siya ay 
nakaupo sa pinagdasalan niya. . 

Ang Hinihiling 
ng Kaalaman ay 
ang Paggawa 


Ang kaalamang walang gawa ay pinupulaan ni Allah, ng 
Sugo Niya, at ng mga Mu’niin. Nagsabi si Allah (6i:2-3): “0 
mga sumampalataya, bakit ninyo sinasabi ang Hindi ninyo 
ginagawa? Malaking pagkamuhi para kay Allah na sabihin 
ninyo ang hindi ninyo ginagawa 

Nagsabi si Abu Hurayrah “Ang paghahalintulad 

sa kaalamang hindi ginagawa ay katulad ng kayamanang hindi 
nagugugol inula rito ang alang-alang sa landas ni Allah ■ ” 
agsabi si alFudayl, kaawaan siya ni Allah : “ Ang nakaaalam ay hindi 
titigil sa pagiging mangmang sa nalaman niya malibang isagawa niya ito.” 
Nagsabi naman si Malik ibnu Dinar, kaawaan siya ni Allah: 
“Makatatagpo ka ng Making hindi pa nagkakamali sa pagbigkas ng isang 
titik samantalang ang gawain niya ay mali lahat.” 


Kapatid na Muslim: 

Pinadali nawa ni Allah para sa* lyo ang pagbasa sa mapakikinabangang aklat na ito 
Manatili nawa ang bunga ng pagbabasa mo, at ito ay ang paggawa ayon sa nasaad dito. 


■ Nakabasa ka na ng ilang bahagi ng Qur’an at pagpapaliwanag nito. Kaya 
magsigasig ka sa paggawa ayon sa nalaman mo na mga kahulugan nitong mga 
talata ng Qur’an sapagkat tunay na ang mga Kasamahan ng Propeta (w" al laahu saliam) ay 
nagpapabigkas sila mula sa Sugo ni Allah (w" al laahu siliam) ng sampung talata ng 
Qur’an at hindi nila kinukuha ang ibang sampung talata ng Qur’an malibang 
naisagawa nila ang nasaad doon na kaalaman at gawain. Sinabi nila: “Kaya 
nalaman namin ang kaalaman at ang paggawa” na gaya nga ng pag-uudyok ng 
Batas ng Islam doon. Nagsabi si Ibnu ‘Abbas (“T "IZi) hinggil sa sinabi ni Allah 
(2:i2i) : binibigkas ito nang totoong pagbigkas : sinusunod nila ito ng totoong 
pagsunod. Nagsabi naman si alFudayl: “Ibinaba ang Qur’an upang isagawa lamang 
ngunit ginawa ng mga tao ang pagbigkas nito bilang isang gawain.” 

■ Nakabasa ka na rin ng ilang bahagi ng Sunnah ng Propeta (w" al laahu shliam) kaya 
magdali-dali ka sa pagtugon at paggawa sapagkat tunay na ang mga matuwid na 
Kalipunang Islam ay walang natutunan na anuman malibang nag-uunahan sila sa 
pagpapatupad nito at pag-aanyaya tungo rito, bilang pagsunod sa sinabi ng Propeta 

wa saiiam ) • Kapag nag-utos ako sa inyo ng isang utos ay isagawa ninyo ito ng 
makakaya ninyo at ang anumang sinaway ko sa inyo ay iwasan ninyo ito. ” 1 2 3 at 
bilang pangamba sa masakit na parusa ni Allah ayon sa sinabi Niya (24:63): “ Kaya 
mag-ingat ang mga sumasalungat sa utos niya na baka dapuan sila ng isang 
pagsubok o dapuan sila ng isang masakit na pagdurusa.” Kabilang sa mga 
halimbawa nito ay ang sumusunod: 

• Ang ina ng mga Mu ’min na si Umm Habfbah ( k s f a aba ng n "Twit) ay nagsasalaysay ng 
isang Hadfth: “ Ang sinumang magdasal ng labindalawang rak‘ah sa araw at 
gabi ay magpapatayo para sa kanya dahil sa mga ito ng isang bahay sa Paraiso. ” 
2 Sinabi ni Umm Habfbah: “Kaya hindi ko na itinigil ang mga ito magbuhat nang 
narinig ko ang mga ito mula sa Sugo m Allah { Wa saHam ). 

• Si Ibnu ‘Umar ( k s T a abaa n a g n "S) ay nagsasalaysay ng isang Hadfth: “ Hindi karapat-dapat 
sa taong Muslim na may bagay na itatagubilin niya hinggil doon na magpapagabi ng 
tatlong gabi kung hindi nakasulat ang tagubilin niya. ” 3 Pagkatapos ay sinabi 
niya: “Walang nagdaang gabi sa akin magbuhat nang narinig ko ang Sugo ni Allah 

wa sai iam) na nagsabi myon na malibang taglay ko ang tagubilin ko. 


"\ 

1 Isinalaysay ito nina Imam alBukharf at Imam Muslim. 

2 Isinalaysay ito ni Imam Muslim. 

3 Isinalaysay ito ni Imam Muslim. 


• Nagsabi si Imam Ahmad, kaawaan siya ni Allah: “Wala akong liaisulat na hadi'th malibang 
naisagawa ko iyon, hanggang sa nakarating sa akin na ang Propeta ay nagpagamot sa 
pamamagitan ng hijamah' at nagbigay kay Abu Taybah ng isang Dinar kaya nagbibigay 
ako sa hajjam ng isang Dinar nang nagpagamot ako sa pamamagitan ng hijamah.” 

• Nagsabi si Imam alBukhari, kaawaan siya ni Allah: “Hindi ako nanlibak sa isa man 
magbuhat nang nalaman ko na ang panlilibak ay bawal. Tunay na ako ay umaasa na 
makakatagpo ko si Allah na hindi Niya ako pananagutin na ako ay nanlibak sa isa.” 

• Nasaad sa Hadi’th: “ Ang sinumang bumigkas ng Ayatulkursi pagkatapos ng 
bawat salah ay walang makapipigil sa kanya sa pagpasok sa Paraiso kundi ang 
mamatay siya.” Nagsabi si Imam Ibnu alQayyim, kaawaan siya ni Allah: “May 
umabot sa akin tungkol kay Shaykh al’ Islam na siya ay nagsabi: Hindi ko itinigil 
iyon pagkatapos ng bawat salah malibang dahil sa pagkalimot o gaya niyon.” 

■ Pagkatapos ng kaalaman at paggawa ay kailangan ang pag-anyaya tungo sa 
ibiniyaya sa iyo ni Allah at na huwag mong pagkaitan ang sarili mo ng kabayaran 
at huwag pagkaitan ang iba ng kabutihan. Nagsabi ang Propeta (w" al l33hu ^m): “Ang 
sinumang nagturo ng isang mabuti ay magkakaroon siya ng tulad sa kabayaran 
ng nagsasagwa myon. Nagsabi pa siya ( Wa aaiiam )• Ang pinakamabuti sa 

inyo ay ang nag-aral ng Qur’an at nagturo nito. ” 4 Nagsabi pa siya (w" 3 ' l33hu saliam)' 
“Magparating kayo tungkol sa akin kahit lamang na isang talata.” 5 Ayon sa 
dami ng pakikilahok sa kabutihan darami at lalaki para sa iyo ang kabayaran at 
magpapatuloy para sa iyo ang mga magandang gawa sa buhay at matapos ang 
kamatayan. Nagsabi ang Propeta (w" al laahu silllm)- “Kapag namatay ang tao ay 
napuputol buhat sa kanya ang gawain niya maliban sa tatlo: maliban sa 
kawanggawang nagpapatuloy, o kaalamang napakikinabangan, o anak na 
matuwid na dumadalangin para sa kanya.” 6 

Pagliliwanag : Binibigkas natin ang alFatihah nang higit sa labimpitong ulit bawat araw. 
Nagpapakupkop tayo laban sa mga kinagalitan at mga naliligaw, pagkatapos ay tumutulad 
tayo sa kanila sa mga gawain nila. Tinatalikdan natin ang pag-aaral at nagsasagawa tayo 
ayon sa kamangmangan, kaya nakawawangis natin ang mga Kristiyanong naliligaw; o nag- 
aaral tayo at hindi nagsasagawa, kaya nakawawangis natin ang mga Hudyong pinagalitan! 

Hinihiling natin kay Allah na tustusan kami at ikaw ng kaalamang 
napakikinabangan at gawang matuwid. 

Si Allah at ang Sugo Niya ay higit na nakaaalam. Basbasan ni Allah at 
pangalagaan ang pinuno natin at minamahal nating si Muhammad sampu ng mag- 
anak niya at lahat ng mga Kasamahan niya. 


Isang uri ng panggagamot na palasak noon sa mga bayang Muslim na isinasagawa sa pamamagitan ng 
paggawa ng maliit na hiwa sa isang bahagi ng katawan at pinapatungan ng isang tasa upang mapalabas ang 
masamang dugo. Ang nanggagamot sa pamamagitan nito ay tinatawag na hajjam. 

2 asSunnan alKubra. 

3 . 

Isinalaysay ito ni Imam Muslim. 

4 Isinalaysay ito ni Imam alBukhari. 

5 Isinalaysay ito nina Imam alBukhari at Imam Muslim. 

6 Isinalaysay ito ni Imam Muslim. 



